NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 137/2010

**1415a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva, národnosti a postavenie žien o výsledku prerokovania vládneho návrhu zákona o preukazovaní pôvodu majetku (tlač 1415)** **v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1918 zo 4. februára 2010 pridelilavládny návrh zákona o preukazovaní pôvodu majetku (tlač 1415) týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre obranu a bezpečnosť
* Výboru Národnej rady Slovenskej republiky pre ľudské práva, národnosti a postavenie žien

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona o preukazovaní pôvodu majetku (tlač 1415) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**
* Výbor Národnej rady Slovenskej republiky pre ľudské práva, národnosti a postavenie žien (uzn. č. 254 zo dňa 18. februára 2010)
* Výbor Národnej rady Slovenskej republiky pre obranu a bezpečnosť (uzn. č. 319 zo dňa 23. februára 2010)
1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu (uzn. č. 648 zo dňa 24. februára 2010)

- Ústavnoprávny výbor Národnej rady Slovenskej republiky (uzn. č. 821 zo dňa 23.

 februára 2010)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

1. **V § 3 ods. 2 sa vkladá nová tretia veta, ktorá znie:**

„Oznamovateľ označí majetok, proti ktorému oznámenie smeruje.“

Vzhľadom na to, že majetok osoby, proti ktorej oznámenie smeruje, môže

byť značného rozsahu je žiaduce, aby mal oznamovateľ možnosť označiť

majetok, proti ktorému oznámenie smeruje.

 **Ústavnoprávny výbor NR SR**

**Gestorský výbor odporúča schváliť.**

1. **V § 4 sa za odsek 1 vkladá nový odsek 2, ktorý znie:**

,,(2) Hodnotou majetku sa na účely tohto zákona rozumie cena, za ktorú osoba majetok nadobudla; ak možno túto cenu zistiť len s nepomernými ťažkosťami, alebo ak ju nemožno zistiť' vôbec, rozumie sa hodnotou majetku cena obvyklá v mieste a čase nadobudnutia majetku." .

Doterajšie odseky 2 až 4 sa označujú ako odseky 3 až 5.

Z dôvodu predchádzania vzniku problémov pri aplikácii zákona v praxi sa na účely tohto zákona definuje pojem "hodnota majetku". Hodnotou majetku sa pritom rozumie najmä kúpna cena, cena určená podľa znaleckého posudku (napríklad pri dedičstve alebo darovaní) alebo cena obvyklá v mieste a čase nadobudnutia majetku.

**Výbor NR SR pre financie, rozpočet a menu**

**Gestorský výbor odporúča schváliť.**

1. **Doterajší text § 9 sa označuje ako odsek 1 a dopĺňajú odseky 2 a 3, ktoré znejú:**

„(2) Súd vyzve odporcu, aby označil majetok, ktorý má prepadnúť v prospech štátu. Hodnota tohto majetku nesmie byť nižšia, ako majetkový rozdiel zistený súdom podľa odseku 1. Súd je povinný v rozhodnutí podľa odseku 1 určiť majetok, ktorý prepadne v prospech štátu. Pritom prihliada na návrh odporcu, ktorým označil majetok, ktorý má prepadnúť v prospech štátu.

(3) Ak hodnota majetku, ktorý označil odporca podľa odseku 2 prevyšuje majetkový rozdiel zistený súdom podľa odseku 1, orgán, ktorý vykonáva správu majetku štátu podľa osobitného predpisu 9) po právoplatnosti rozhodnutia o prepadnutí majetku v prospech štátu tento rozdiel odporcovi vráti.“.

Je žiaduce, aby mal odporca možnosť označiť majetok, ktorý má prepadnúť

v prospech štátu.

 **Ústavnoprávny výbor NR SR**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3 hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona o preukazovaní pôvodu majetku (tlač 1415) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

 **odporúča Národnej rade Slovenskej republiky**

vládny návrh zákona o preukazovaní pôvodu majetku (tlač 1415) **schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona o preukazovaní pôvodu majetku (tlač 1415a) bola schválená uznesením gestorského výboru č. 663 z  2. marca 2010. Výbor určil poslanca **Jozefa Buriana** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy (§ 83 ods. 2, § 84 ods. 2 a § 86 zákona č. 350/1996 Z. z.).

Bratislava 2. marca 2010

**Jozef B u r i a n**

**predseda**

 **Výboru NR SR pre financie, rozpočet a menu**